Oficiālais Vēstnesis L 050 , 21/02/2002 Lpp. 0047 - 0048



Komisijas Regula (EK) Nr. 315/2002 (2002. gada 20. februāris) par pārskatu attiecībā uz svaigu vai atdzesētu aitu liemeņu cenām Kopienas reprezentatīvajos tirgos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 19. decembra Regulu (EK) Nr. 2529/2001 par aitas gaļas un kazas gaļas tirgus kopējo organizāciju [1] un jo īpaši tās 20. un 24. pantu, tā kā: (1) Ar Regulu (EK) Nr. 2529/2001 izveidota jauna piemaksu sistēma, lai aizstātu sistēmu, kas izveidota ar Padomes 1998. gada 3. novembra Regulu (EK) Nr. 2467/98 par aitas gaļas un kazas gaļas tirgus kopējo organizāciju [2], kurā grozījumi izdarīti ar Regulu (EK) Nr. 1669/2000 [3]. Lai ņemtu vērā jaunos noteikumus un skaidrības labad, ir jāpieņem jauni likumi, lai aizstātu noteikumus, kas izklāstīti Komisijas 1986. gada 15. maija Regulā (EEK) Nr. 1481/86 par svaigu vai atdzesētu jēru liemeņu cenu noteikšanu reprezentatīvajos Kopienas tirgos un pārskatu attiecībā uz tādu aitu liemeņu cenām Kopienā, ko raksturo dažas citas īpašības [4], kurā jaunākie grozījumi izdarīti ar Regulu (EK) Nr. 2877/2000 [5]. (2) Ievērojot Regulas (EK) Nr. 2529/2001 20. pantu, dalībvalstis reģistrē aitu un aitu gaļas cenas. Tādēļ būtu jānosaka cenu paziņošanas piemērošanas noteikumi. (3) Cenas ir tās, kas katras dalībvalsts reprezentatīvajā tirgū vai tirgos reģistrētas dažādām svaigu vai atdzesētu aitu liemeņu kategorijām. Turklāt, ja dalībvalstī ir vairāk par vienu reprezentatīvo tirgu, ir jāaprēķina šajos tirgos reģistrēto kotējumu vidējais aritmētiskais vai, ja nepieciešams, vidējais svērtais. (4) Tirgū reģistrētās cenas pamatojas uz liemeņu cenām bez pievienotās vērtības nodokļa, tomēr citas izmaksas no tām atskaitīt nevar. Tirgus cenas jāreģistrē attiecībā uz "liemeņa svaru", kas definēts Komisijas 1994. gada 30. maija Lēmumā 94/434/EK, kurā nosaka sīki izstrādātus īstenošanas noteikumus Padomes Direktīvai 93/25/EEK attiecībā uz statistisko izpēti, kas dalībvalstīmjāveic attiecībā uz aitu un kazu kopskaitu un produkciju [6], kurā jaunākie grozījumi izdarīti ar Lēmumu 1999/47/EK [7]. Tomēr būtu jāpieļauj iespēja neizmantot šo definīciju attiecībā uz jauniem jēriem, kuri sver no 9 līdz 16 kilogramiem, lai ņemtu vērā tirdzniecības praksi, kur liemeņiem, ko tirgo ar visu galvu un subproduktiem, ir lielāka komercvērtība. (5) Dažās dalībvalstīs cenas ir saistītas ar dzīvu dzīvnieku cenām. Šīs cenas tad būtu jāpārrēķina, piemērojot atbilstīgus koeficientus. Tomēr reģionos, kur veic dzīvu dzīvnieku individuālu novērtējumu, lai novērtētu liemeņa svaru, pārrēķināšanu var pamatot uz šo novērtējumu. (6) Lai izskaidrotu bāzi, pēc kuras tās aprēķina cenas, dalībvalstīm ir jāpaziņo Komisijai reprezentatīvie tirgi, ko tās izraudzījušas, liemeņu kategorijas, kā arī svērums vai šo cenu aprēķināšanai izmantoto elementu relatīvā nozīme. (7) Šajā regulā paredzētie pasākumi saskan ar Aitu un kazu pārvaldības komitejas atzinumu, IR PIEŅĒMUSI ŠO REGULU. 1. pants 1. Dalībvalstis, kuru aitas gaļas ražošana pārsniedz 200 tonnas gadā, vēlākais katru ceturtdienu paziņo Komisijai svaigu vai atdzesētu jēru un aitu liemeņu cenas. 2. Cenas ir tās, kuras reģistrētas Regulas (EK) Nr. 2529/2001 12. pantā minētajās dalībvalstu kotēšanas zonas, kas atbilst 1. punktā noteiktajām prasībām. Tās ir vairumtirdzniecības cenas, kuras attiecīgās dalībvalstis ir reģistrējušas reprezentatīvajā tirgū vai tirgos nedēļā pirms nedēļas, kad ir sniegta informācija. Reprezentatīvo tirgu vai tirgus nosaka iepriekš minētās dalībvalstis. Cenas aprēķina, pamatojoties uz tirgus cenām, neieskaitot pievienotās vērtības nodokli. 2. pants 1. Tirgus cenas reģistrē attiecībā uz "liemeņa svaru" Lēmuma 94/434/EK nozīmē. Ja cenas reģistrē saskaņā ar dažādām liemeņu kategorijām, cena reprezentatīvajā tirgū ir vienāda ar vidējo lielumu, kas svērts ar koeficientiem, ko dalībvalstis noteikušas, lai atspoguļotu katras kategorijas relatīvo nozīmi, attiecībā uz cenām, kas minētajām kategorijām reģistrētas septiņu dienu periodā vairumtirdzniecības posmā. 2. Attiecībā uz jēru liemeņiem, kas sver līdz 16 kilogramiem, un saskaņā ar parasto tirdzniecības praksi cenas var reģistrēt pirms iekšu izņemšanas un galvas atdalīšanas. Ja cenas reģistrē, pamatojoties uz dzīvsvaru, cenas par dzīvsvara kilogramu izdala ar maksimālo konversijas koeficientu 0,5. Tomēr, ja parastā prakse paredz galvas un subproduktu iekļaušanu liemenī, dalībvalstis var noteikt augstāku koeficientu jēriem ar dzīvsvaru līdz 28 kilogramiem. Reģionos, kur cenu reģistrēšana pamatojas uz jēru liemeņu svara individuālu novērtējumu, pārvēršana pamatojas uz šādu novērtējumu. 3. pants 1. Ja tirgi notiek vairāk nekā vienu reizi septiņu dienu periodā, kas minēts 2. panta 1. punktā, katras kategorijas cena ir vidējais aritmētiskais kotējumiem, kuri reģistrēti katrā tirgū. 2. Ja vienā kotēšanas zonā ir vairāki reprezentatīvie tirgi, cena attiecībā uz šo kotēšanas zonu ir vidējais lielums šajos tirgos reģistrētajām cenām, kas svērts ar dalībvalstu noteiktajiem koeficientiem, kas atspoguļo katra tirgus vai katras kategorijas relatīvo nozīmi. 3. Tomēr, ja nav informācijas, cenas attiecīgās dalībvalsts reprezentatīvajos tirgos nosaka, atsaucoties jo īpaši uz pēdējām reģistrētajām cenām. 4. pants Vēlākais 2002. gada 1. martā dalībvalstis paziņo Komisijai: a) katras kotēšanas zonas reprezentatīvos tirgus; b) jēru liemeņu kategorijas; c) vērtēšanas un konversijas koeficientus, kas minēti 2. un 3. pantā. Dalībvalstis paziņo Komisijai visus grozījumus, kas izdarīti attiecīgajos noteikumos, mēneša laikā pēc šādu grozījumu izdarīšanas. 5. pants Ar šo atceļ Regulu (EEK) Nr. 1481/86. 6. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 2002. gada 20. februārī Komisijas vārdā — Komisijas loceklis Franz Fischler [1] OV L 341, 22.12.2001., 3. lpp. [2] OV L 312, 20.11.1998., 1. lpp. [3] OV L 193, 29.7.2000., 8. lpp. [4] OV L 130, 16.5.1986., 12. lpp. [5] OV L 333, 29.12.2000., 57. lpp. [6] OV L 179, 13.7.1994., 33. lpp. [7] OV L 15, 20.1.1999., 10. lpp. --------------------------------------------------